text: Tønders sygehus-stafet blev afleveret i Vejle
  29 februar 2016 kl. 19.10
  En stafet fra Tønder til Vejle sluttede mandag, hvor løberne afleverede indsigelser til regionsrådsformand Stephanie Lose (V). 
  Fra søndag til mandag løb borgere og politikere 120 kilometer fra Tønder til Vejle for at aflevere Tønder Kommunes høringssvar til regionsrådsformand Stephanie Lose (V).
  Tønder Kommunes høringssvar blev godkendt torsdag af kommunalbestyrelsen - og det er det, som løberne bragte til Vejle og afleverede til formanden for Region Syddanmark kl. 14.45 lige inden det ordinære regionsrådsmøde kl. 15.
  - Det er et høringssvar, som vi har brugt meget tid på. Vi har gjort os umage for at fortælle dig og resten af regionsrådet, hvorfor vi mener, Tønder Sygehus er nærsygehuset for fremtiden, sagde Tønders borgmester Laurids Rudebeck (V), da han overrakte stafetten til Stephanie Lose.
  Se øverst hvordan det så ud, da stafetten nåede til Vejle.
  